ddrg/super_eurlex huggingface dataset:
8)

Artikel 10 affattes således: »Artikel 10 Fiskeritilladelser og kapacitetslofter 1. For hvert af de geografiske områder, der er omhandlet i nærværende forordnings artikel 1, udsteder hver medlemsstat fiskeritilladelser i overensstemmelse med artikel 7 i Rådets forordning (EF) nr. 1224/2009 (**) til fartøjer, der fører dens flag, og som fisker i det pågældende område og anvender et af følgende redskaber: a) bundtrawl og vod (OTB, OTT, PTB, SDN, SSC, SPR) med følgende maskestørrelse: i) TR1 100 mm eller derover ii) TR2 70 mm eller derover, men under 100 mm iii) TR3 16 mm eller derover, men under 32 mm b) bomtrawl (TBB) med følgende maskestørrelse: i) BT1 120 mm eller derover ii) BT2 80 mm eller derover, men under 120 mm c) garn, indfiltringsnet (GN) d) toggegarn (GTR) e) langliner (LL). 2. For hvert geografisk område, der er omhandlet i artikel 1 i nærværende forordning, må den samlede kapacitet udtrykt i kW for de fartøjer, der har fået udstedt fiskeritilladelse efter stk. 1 i nærværende artikel, ikke overstige maksimumskapaciteten for de fartøjer, der i 2006 eller 2007 fiskede med et af de redskaber, der er omhandlet i stk. 1, i det pågældende geografiske område, jf. dog kapacitetslofterne i bilag II til forordning (EU) nr. 1380/2013. 3. Hver medlemsstat opstiller og ajourfører en liste over fartøjer med fiskeritilladelse som omhandlet i stk. 1 og stiller den til rådighed for Kommissionen og de øvrige medlemsstater på sit officielle websted. (**) Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).«"
11.

Det vigtigste udestående spørgsmål mellem de to institutioner var Europa-Parlamentets anmodning om yderligere data, navnlig vedrørende sikkerhed, tilgængelighed og jernbanegrænseovergange, der ikke længere anvendes. Størstedelen af de data, der blev anmodet om, er allerede indsamlet af andre af Kommissionens tjenestegrene eller agenturer. Der blev i sidste ende opnået konsensus, da undertegnelsen af to memoranda, et mellem Eurostat og GD MOVE og et mellem Eurostat og Det Europæiske Jernbaneagentur, gav Europa-Parlamentet en garanti for, at de data, som det anmodede om, behandles og bliver lettilgængelige for offentligheden. Der er også tilføjet en ny betragtning, som understreger nødvendigheden af tæt samarbejde mellem Kommissionen og de relevante enheder med henblik på at give EU-borgerne og andre interessenter lettilgængelige og brugbare oplysninger om sikkerhed ved jernbanetransport og interoperabilitet i jernbanesystemet.
6.

Den 27. april 2016 gav Coreper formandskabet et nyt mandat med henblik på at nå frem til et tilfredsstillende kompromis for medlovgiverne.
10.

Direktivet er afgørende for at forbedre det indre marked for tjenesteydelser vedrørende digital tilgængelighed af oplysninger og for at sikre fuldstændig inklusion af alle borgere, navnlig ældre og personer med handicap, i det digitale samfund.
16.

Direktivet finder ikke anvendelse på medlemsstater, hvor der ikke findes indre vandveje, eller hvor sejlads på indre vandveje ikke anvendes i væsentligt omfang. Direktivets adressater er defineret i en artikel for klart og uigenkaldeligt at fastlægge dets geografiske anvendelsesområde, i stedet for at benytte en indirekte henvisning via et bilag til direktivet.
14.

For de tre institutioner gav de bestemmelser, der er blevet tilføjet som følge af reformen af den fælles fiskeripolitik, som f.eks. »omflagning«, anledning til særlig bekymring. Forordningen bør sikre, at fiskerfartøjer, der forlader EU-fiskerflåden, derefter bliver registreret under et tredjelands flag og senere vender tilbage til EU-fiskerflåden, ikke har deltaget i IUU-fiskeri eller fisket under et flag, der tilhører et ikkesamarbejdende land med hensyn til bekæmpelse af IUU-aktiviteter. Rådet gjorde gældende, at et fartøj ikke er berettiget til en tilladelse, når det har fortsat med at fiske i et tredjelands fiskerflåde, efter at det pågældende tredjeland er blevet opført på listen som et land, der tillader ikkebæredygtigt fiskeri, eller som et ikkesamarbejdende tredjeland med hensyn til bekæmpelse af IUU-fiskeri, jf. artikel 33 i Rådets forordning (EF) nr. 1005/2008, men ikke når det pågældende tredjeland kun er blevet identificeret som et ikkesamarbejdende tredjeland med hensyn til bekæmpelse af IUU-fiskeri. For at tage højde for Parlamentets betænkeligheder besluttede Rådet dog, at et fartøj heller ikke bør være berettiget til en tilladelse, når det har fortsat med at fiske i tredjelandets fiskerflåde efter seks uger fra den afgørelse, der identificerede det pågældende tredjeland som et ikkesamarbejdende tredjeland med hensyn til bekæmpelse af IUU-fiskeri, medmindre Rådet har besluttet ikke at opføre dette tredjeland på listen som et sådant land (artikel 6, stk. 2, litra d), i Rådets holdning).
15.

Rådet mener, at direktiverne 90/385/EØF, 93/42/EØF og 98/79/EF ikke længere er tilstrækkelige til at regulere sektoren for medicinsk udstyr. Det er hensigtsmæssigt at opretholde en fælles lovgivningsmæssig EU-ramme for medicinsk udstyr og medicinsk udstyr til in vitro-diagnostik, og de to forordninger om medicinsk udstyr og medicinsk udstyr til in vitro-diagnostik bør derfor kun afvige fra hinanden, når forskellene er begrundet ud fra disse to udstyrskategoriers art og formål.
13.

Navnlig bestemmelserne vedrørende forslaget om at undlade at anvende reglen om den laveste told i tilfælde af fordrejninger af råvarepriserne gav anledning til bekymring i Rådet. Det kompromis, som de to medlovgivere nåede frem til på det afsluttende trepartsmøde, gør det muligt at undlade at anvende reglen om den laveste told i nøje fastlagte situationer: — fordrejninger af råvarepriserne, som enkeltvis udgør mere end 17 % af produktionsomkostningerne (enkelt tærskel) — fordrejninger af råvarepriserne som defineret i OECD's liste, men med mulighed for at ajourføre denne liste gennem en delegeret retsakt, så den er i tråd med fremtidige overvejelser i OECD — i tilfælde af dumping skal Kommissionen klart konkludere, at undladelsen af at anvende reglen om den laveste told er i Unionens interesse (»positiv undersøgelse af Unionens interesser«).
For at sikre korrekt anvendelse af denne forordning bør beføjelsen til at vedtage retsakter delegeres til Kommissionen i overensstemmelse med artikel 290 i traktaten om Den Europæiske Unions funktionsmåde for at ændre bilag I, del A, med henblik på at tage hensyn til enhver delegeret retsakt eller gennemførelsesretsakt vedtaget af Kommissionen, der fastsætter nye EU-lovgivningsmæssige oplysningskrav i relation til godstransport og ændre bilag I, del B, med henblik på at indarbejde listerne med lovgivningsmæssige oplysningskrav i national ret, som er meddelt Kommissionen af medlemsstaterne i overensstemmelse med denne forordning og for at indarbejde nye bestemmelser i relevant national ret, der indfører ændringer af de nationale lovgivningsmæssige oplysningskrav eller fastsætter nye relevante lovgivningsmæssige oplysningskrav, der falder ind under denne forordnings anvendelsesområde, og som er meddelt Kommissionen af medlemsstaterne i overensstemmelse med denne forordning, og for så vidt angår at supplere denne forordning ved at fastsætte og ændre det fælles datasæt og dataundersæt i relation til de respektive lovgivningsmæssige oplysningskrav, der er omfattet af denne forordning, og at supplere visse tekniske aspekter af denne forordning, nemlig hvad angår reglerne om certificering af og brugen af certificeringsmærket for eFTI-platforme og reglerne om certificering af eFTI-udbydere. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning (9).

For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter. Desuden er det vigtigt at inddrage alle relevante interessenter i de relevante fora såsom den ekspertgruppe, der blev nedsat ved Kommissionens afgørelse af 13. september 2018 om oprettelse af »Digitalt Transport- og Logistikforum«, med henblik på udvikling og udarbejdelse af disse retsakter.
21.

Navnlig i) justerer Rådets holdning Kommissionens frist til at foretage en evaluering af forordningen, dvs. 8,5 år efter dens ikrafttræden eller 4,5 år efter anvendelsesdatoen, og ii) tilføjer den et krav til Kommissionen om at vurdere, om der kan etableres yderligere interoperabilitet mellem de forskellige platforme, der anvendes til registrering og behandling af lovgivningsmæssige oplysninger, og om at vurdere, om anvendelsen af forordningen kan gøres obligatorisk for erhvervsdrivende for så vidt angår anvendelse af elektroniske midler til at stille lovgivningsmæssige oplysninger til rådighed for kompetente myndigheder. Det fastsættes, at denne vurdering, hvis det er hensigtsmæssigt, vil blive ledsaget af et lovgivningsforslag.
Forordning (EF) nr. 1071/2009 pålægger virksomhederne at udføre deres aktiviteter effektivt og vedvarende med det hensigtsmæssige tekniske udstyr og de hensigtsmæssige faciliteter i en driftscentral beliggende i etableringsmedlemsstaten, og den giver mulighed for at indføre yderligere krav på nationalt plan, hvoraf det mest almindelige er et krav om at stille parkeringspladser til rådighed i etableringsmedlemsstaten. Disse krav, der anvendes på en uensartet måde, har imidlertid ikke været tilstrækkelige til at sikre en reel forbindelse til den pågældende medlemsstat med henblik på effektivt at bekæmpe skuffeselskaber og mindske risikoen for systematisk cabotagekørsel og nomadechauffører, der er organiseret fra en virksomhed, som køretøjerne ikke vender tilbage til. I betragtning af, at det for at sikre et velfungerende indre marked på transportområdet kan være nødvendigt at indføre særlige regler om etableringsretten og udvekslingen af tjenesteydelser, er det hensigtsmæssigt at harmonisere etableringskravene yderligere og styrke de krav, der er knyttet til tilstedeværelse i etableringsmedlemsstaten af de køretøjer, der anvendes af transportvirksomheden. Definitionen af et klart minimumsinterval, inden for hvilket køretøjet skal vende tilbage, bidrager også til at sikre, at de pågældende køretøjer kan vedligeholdes korrekt med det tekniske udstyr, der befinder sig i etableringsmedlemsstaten, og letter kontrol.

Cyklussen for sådanne tilbagevendelser bør synkroniseres med transportvirksomhedens forpligtelse i henhold til Europa-Parlamentets og Rådets forordning (EF) nr. 561/2006 (6) til at tilrettelægge sin drift på en sådan måde, at føreren kan vende tilbage til sin bopæl mindst hver fjerde uge, således at begge forpligtelser kan opfyldes ved, at føreren sammen med køretøjet som minimum vender tilbage efter hver anden cyklus på fire uger. Denne synkronisering styrker førerens ret til at vende tilbage og mindsker risikoen for, at køretøjet kun skal vende tilbage for at opfylde dette nye etableringskrav. Kravet om at vende tilbage til etableringsmedlemsstaten bør dog ikke omfatte krav om, at der udføres et bestemt antal aktiviteter i etableringsmedlemsstaten, eller på anden måde begrænse virksomhedernes mulighed for at levere tjenesteydelser i hele det indre marked.
28.

Rådet tilslutter sig at fastlægge mere detaljerede betingelser for det administrative samarbejde mellem medlemsstaterne, jf. artikel 18. Rådet tilslutter sig, at princippet om tæt og hurtigt samarbejde (artikel 18, stk. 2) fastlægges klart som foreslået af Parlamentet (ændring 149). I Rådets holdning fastsættes i artikel 18, stk. 5, en maksimal frist (på 30 dage) for medlemsstaternes svar på begrundede anmodninger. Medlemsstaterne kan fastsætte en kortere frist efter gensidig aftale. Endvidere er Rådet i artikel 18, stk. 7, af den opfattelse, at en medlemsstat senest ti dage efter indgivelse af den indledende anmodning bør kunne anmode den anmodende medlemsstat om at begrunde anmodningen yderligere. Inden for samme frist på ti dage kan den anmodede medlemsstat også underrette den anmodende medlemsstat om mulige problemer med anmodningen med henblik på at finde en løsning på eventuelle problemer. Kommissionen kan også anmodes om at træffe passende foranstaltninger. Endelig tilslutter Rådet sig at medtage bestemmelser om databeskyttelsesaspekter i artikel 18, stk. 9, og om, at et sådant administrativt samarbejde skal ydes vederlagsfrit, og det er blevet præciseret, at en anmodning om oplysninger ikke udelukker de kompetente myndigheder fra at træffe foranstaltninger til at undersøge og forebygge påståede overtrædelser af forordningen.
I artikel 12 tilføjes følgende stykker:

»Forudsat at færdselssikkerheden ikke dermed bringes i fare, kan føreren under ekstraordinære omstændigheder også fravige artikel 6, stk. 1 og 2, og artikel 8, stk. 2, ved at overskride den daglige og ugentlige køretid med op til én time for at nå frem til arbejdsgiverens virksomhed eller førerens bopæl med henblik på at afholde den ugentlige hvileperiode.

Føreren kan på samme betingelser overskride den daglige og ugentlige køretid med op til to timer for at nå frem til arbejdsgiverens virksomhed eller førerens bopæl med henblik på at afholde en regulær ugentlig hviletid, forudsat at der blev taget en uafbrudt pause på 30 minutter umiddelbart før den yderligere kørsel.

Føreren skal på kontrolapparatets diagramark eller på en udskrift fra kontrolapparatet eller på arbejdstidsplanen manuelt angive årsagen til fravigelsen senest ved ankomsten til destinationen eller den egnede holdeplads.

Enhver forlængelse kompenseres med en tilsvarende hviletid, som afholdes samlet i forlængelse af enhver hviletid inden tre uger efter udløbet af den pågældende uge.«
19.

Rådets holdning, som udbygger Kommissionens oprindelige forslag om, at en transportvirksomhed skal tilrettelægge førernes arbejde således, at førerne regelmæssigt kan vende tilbage til deres bopæl og tage en lang hviletid (artikel 8, stk. 8a, i forordning (EF) nr. 561/2006), skærper dette krav for så vidt angår dokumentation og overvågning og går ind for større klarhed med hensyn til det sted, som føreren vender tilbage til. Selve Rådets tekst kræver, at en fører vender tilbage til arbejdsgiverens virksomhed, hvor føreren normalt er baseret, og hvor førerens ugentlige hviletid begynder, i etableringsmedlemsstaten, eller til førerens bopæl på den betingelse, at det er op til føreren at vælge det sted, hvor hviletiden tilbringes, mens arbejdsgiveren er ansvarlig for at sikre muligheden for regelmæssigt at kunne vende tilbage. Som udgangspunkt blev der aftalt en hyppighed på fire uger i overensstemmelse med ændring 385. Af hensyn til forenkling og på grund af ulige forhandlingspositioner for førere og deres arbejdsgivere accepterede Rådet ikke de elementer af yderligere fleksibilitet, som Parlamentet støttede i ændring 355, 377 og 385.
36.

Rådet mener derfor, at dets førstebehandlingsholdning udgør et afbalanceret resultat, og at de sektorspecifikke regler for udstationering af førere, når de er vedtaget, vil forbedre arbejdsvilkårene og samtidig sikre friheden til at levere grænseoverskridende transporttjenester, og at ændringerne af direktivet om håndhævelseskrav vil gøre kontrollen og håndhævelsen mere omfattende, mere effektiv og bedre koordineret.
en forpligtelse for operatøren til via den offentlige brugerflade, der er forbundet til IMI, efter udstationeringsperioden på direkte anmodning af de kompetente myndigheder i de medlemsstater, hvor udstationeringen fandt sted, at sende kopier af de i dette stykkes litra b), nr. ii) og iii), omhandlede dokumenter samt dokumentation vedrørende aflønningen af føreren for så vidt angår udstationeringsperioden, ansættelseskontrakten eller et tilsvarende dokument som omhandlet i artikel 3 i Rådets direktiv 91/533/EØF (21), arbejdssedler vedrørende førerens arbejde og bevis for betaling.

Operatøren sender dokumentationen via den offentlige brugerflade, der er forbundet til IMI, senest otte uger efter datoen for anmodningen. Hvis operatøren ikke indsender den krævede dokumentation inden for denne periode, kan de kompetente myndigheder i den medlemsstat, hvor udstationeringen fandt sted, via IMI anmode de kompetente myndigheder i etableringsmedlemsstaten om bistand i overensstemmelse med artikel 6 og 7 i direktiv 2014/67/EU. Når en sådan anmodning om gensidig bistand fremsættes, har de kompetente myndigheder i den medlemsstat, hvor operatøren er etableret, adgang til udstationeringserklæringen og andre relevante oplysninger, som operatøren har indsendt via den offentlige brugerflade, der er forbundet til IMI.

De kompetente myndigheder i etableringsmedlemsstaten sikrer, at de fremsender den dokumentation, der er anmodet om, til de kompetente myndigheder i den medlemsstat, hvor udstationeringen fandt sted, via IMI inden for 25 arbejdsdage efter datoen for anmodningen om gensidig bistand.
2.2.

Med henblik på afsnit 2.1: a) Dækmærkets minimumstørrelse: 75 mm bredt og 110 mm højt. Hvis dækmærket trykkes i et større format, skal dets indhold dog fortsat opfylde ovenstående specifikationer forholdsmæssigt b) Dækmærkets baggrund: 100 % hvid c) Skrifttyper: Verdana og Calibri d) Dimensioner og specifikationer for de elementer, der udgør dækmærket: som specificeret ovenfor e) Farvekoderne, angivet i CMYK — cyan, magenta, gul og sort — skal opfylde alle følgende krav: — EU-logoets farver skal være som følger: — baggrund: 100,80,0,0 — stjerner: 0,0,100,0 — energilogoets farve: 100,80,0,0 — QR-kode: 100 % sort — leverandørens virksomhedsnavn eller varemærke: 100 % sort og i Verdana, fed type, 7 pt — dæktypeidentifikation: 100 % sort og i Verdana, almindelig type, 7 pt — dækdimensionsbetegnelse, belastningsindeks og hastighedskategorisymbol: 100 % sort og i Verdana, almindelig type, 10 pt — dækklasse: 100 % sort og i Verdana, almindelig type, 7 pt, højrestillet — bogstaverne i brændstofeffektivitetsskalaen og i vådgrebsskalaen: 100 % sort og i Calibri, fed type, 19 pt; bogstaverne skal være centreret på en akse 4,5 mm til venstre for pilene — CMYK-farvekoderne for pilene i A til E-brændstofeffektivitetsskalaen skal være som følger: — Klasse A: 100,0,100,0 — Klasse B: 45,0,100,0 — Klasse C: 0,0,100,0 — Klasse D: 0,30,100,0 — Klasse E: 0,100,100,0 — CMYK-farvekoderne for pilene i A til E-vådgrebsskalaen skal være som følger: — A: 100,60,0,0 — B: 90,40,0,0 — C: 65,20,0,0 — D: 50,10,0,0 — E: 30,0,0,0 — skillelinjer: stregstyrke på 0,5 pt, farven skal være 100 % sort — bogstavet for brændstofeffektivitetsklassen: 100 % hvidt og i Calibri, fed type, 33 pt. Brændstofeffektivitets- og vådgrebsklassepilene og de tilsvarende pile i A til E-skalaen skal være placeret på en sådan måde, at deres spidser ligger på linje. Bogstavet i brændstofeffektivitets- og vådgrebsklassepilen skal være centreret i den rektangulære del af pilen, der skal være 100 % sort — piktogram for brændstofeffektivitet: bredde 16 mm, højde 14 mm, stregstyrke 1 pt, farve: 100 % sort — piktogram for vådgreb: bredde 20 mm, højde 14 mm, stregstyrke 1 pt, farve: 100 % sort — piktogram for rullestøj afgivet til omgivelserne: bredde 24 mm, højde 18 mm, stregstyrke 1 pt, farve: 100 % sort. Antal decibel i højttaleren i Verdana, fed type, 12 pt, enheden »dB« i almindelig type, 9 pt; interval af klasser vedrørende rullestøj afgivet til omgivelserne (A til C), der er centreret under piktogrammet, med bogstavet for den relevante klasse vedrørende rullestøj afgivet til omgivelserne i Verdana, fed type, 16 pt, og de andre bogstaver for klasser vedrørende rullestøj afgivet til omgivelserne i Verdana, almindelig type, 10 pt — piktogram for snegreb: bredde 15 mm, højde 13 mm, stregstyrke 1 pt, farve: 100 % sort — piktogram for isgreb: bredde 15 mm, højde 13 mm, stregstyrke 1 pt, stregstyrke for skrå linjer 0,5 pt, farve: 100 % sort — forordningens nummer skal være 100 % sort og i Verdana, almindelig type, 6 pt.
g)

Artikel 13 blev ændret for at forhindre en nyskalering af brændstofeffektivitets- og vådgrebsklasser samt klasser vedrørende rullestøj afgivet til omgivelserne gennem delegerede retsakter. På den anden side tillægges Kommissionen nu beføjelser til at vedtage delegerede retsakter som følger: 1) senest to år efter den nye forordnings ikrafttræden med henblik på at supplere den ved at fastsætte oplysningskrav for regummierede dæk, forudsat at der findes en passende prøvningsmetode, og 2) med henblik på at medtage parametre eller oplysningskrav for dæks slidstyrke og levetid, så snart der findes pålidelige, nøjagtige og reproducerbare prøvningsmetoder til måling af dæks slidstyrke og levetid, som kan anvendes af europæiske eller internationale standardiseringsorganisationer, og forudsat at to betingelser er opfyldt (dvs. Kommissionen har gennemført en grundig konsekvensanalyse, og Kommissionen har gennemført en passende høring af de relevante interessenter).
9.

De vigtigste forbedringer er følgende: — Privatejet udstyr (artikel 3, stk. 5, og artikel 4, stk. 2, litra a): inden for rammerne af passende juridiske garantier vil OLAF kunne få adgang til privatejet udstyr i det omfang, det anvendes i arbejdsøjemed, og i samme omfang, som gælder for nationale undersøgelsesmyndigheder for så vidt angår eksterne undersøgelser for så vidt angår interne undersøgelser henvises der til de afgørelser, der er truffet af den pågældende institution eller det pågældende organ, kontor eller agentur — Adgang til banktransaktioner (artikel 7, stk. 3, 3a og 3b): der blev fundet et kompromis med hensyn til formuleringen, der begrænser OLAF's adgangsrettigheder til dem, som gælder for nationale undersøgelsesmyndigheder, der har adgang til bankkonti — Kontrolansvarlig for processuelle garantier (artikel 9a og 9b): der er opnået enighed om en uafhængig funktion, der rent organisatorisk er tilknyttet overvågningsudvalget den ansvarliges funktion omfatter også de regler, der gælder for OLAF's undersøgelser, navnlig processuelle krav og grundlæggende rettigheder den ansvarlige kan rette henstillinger til generaldirektøren for OLAF — Adgang til OLAF's rapporter (artikel 10, stk. 3b): den pågældende person kan anmode om adgang til OLAF's endelige rapport på den betingelse, at der inden for en frist på 12 måneder er givet udtrykkeligt samtykke fra de relevante nationale myndigheder, der forestår de nationale procedurer — Antagelighed af bevismidler (artikel 11): antageligheden af OLAF's rapporter som bevismiddel i administrative procedurer og kommunikationen med OLAF om spørgsmål i forbindelse med antageligheden er blevet øget — Højere processuelle standarder for OLAF-undersøgelser til støtte for EPPO (artikel 12e, stk. 3): på grundlag af en udtalelse fra OLAF's overvågningsudvalg ønskede Europa-Parlamentet, at OLAF anvender processuelle standarder svarende til dem, der anvendes i strafferetlige efterforskninger med henblik på at beskytte antageligheden af bevismidler, der er indsamlet under strafferetlige procedurer; det kompromis, der er fundet, forpligter EPPO til at arbejde tæt sammen med OLAF for at sikre, at de processuelle standarder overholdes, uden at OLAF's mandat udvides — Samarbejdet mellem OLAF og EPPO (artikel 12b-12g): der er fundet et kompromis, så OLAF kun kan foretage supplerende undersøgelser med EPPO's samtykke; EPPO skal udtale sig, men er under ingen omstændigheder forpligtet til at begrunde sine indsigelser over for OLAF — Overvågningsudvalget (artikel 15): overvågningsudvalgets adgang til OLAF's sagsportefølje er blevet reguleret, og en længerevarende uenighed mellem de to organer er således løst — Medlemsstaternes opfølgende rapportering til OLAF (artikel 11 og 16): der er foretaget en forbedring, så OLAF bedre kan overvåge sine sager og identificere mangler.